Nasidienus Rufus
Nasidienus Rufus est hospes cenae cuiusdam a Q. Horatio Flacco in sermone octavo e libro altero Sermonum descriptae: Nasidienus cenam praebet Maecenate amicisque eius; inter convivas erat Fundanius qui Horatio rem narrat. De Nasidieno nihil aliud scitur; an re vera vixerit non satis liquet. Idem nomen Nasidienum a Martiale usurpatur in Epigrammatibus. Vixit autem ut videtur Rufus aliquis, ganeo sive gastronomus, "ciconiarum ... conditor", qui Munatio Planco fratrique Plotio Planco supereminuerit et suffragio Romanorum reiectus sit; de quo certiores fimus ex epigrammate a Porphyrione citato, incipit "Ciconiarum Rufus iste conditor".